Silné menštruačné bolesti: Možnosti liekov a ich kombinácie na efektívnu úľavu.
Dobrý  deň prosím vás mam poslednej dobe silné bolesti pri menstruaci algifen kvapky už   nezaberaju ak áno tak na hodinu a pol . 
Mam doma flector, novalgin 500, doreta, npspa  a ta nospa sa môže kombinovať z lieky od vesti? Prosím vás  stoho co mam co by mohlo najviac zabrať?
Dobrý deň,
ďakujeme za Vašu otázku.
Kombinácie uvedených liekov od bolesti s liekom No-Spa je bez klinicky závažných interakcií, preto je súbežné užitie možné. Avšak, keďže ide o lieky viazané lekárskym predpisom, je potrebné aby liečbu schválil predpisujúci lekár.
Pri bolestivej menštruácií je vhodná kombinácia liekov s obsahom účinnej látky paracetamol, ibuprofén, či spomínaný diklofenak (Flector) v kombinácií s liekom NO-SPA. Liek No-SPA má spazmolytický účinok a uvoľňuje svalstvo vnútorných orgánov, a tým zmierňuje bolesť a kŕče (kŕčové kontrakcie).
Na trhu je taktiež dostupná kombinácia 2 liečiv paracetamol – analgetikum (proti bolesti) a butylskopolamínium-bromid – spazmolytikum (liek proti kŕčom) v lieku
Panadol FEMINA
. Liek sa používa sa na úľavu pri menštruačných bolestiach a kŕčoch.
Pri silných menštruačných bolestiach je vhodné pitie ženských bylinných čajov, napr.
alchemilka
. Taktiež môže byť nápomocné prikladanie teplých obkladov do oblasti krížov.
Prajem všetko dobré.
S pozdravom
Mgr. Emma Halás Haluščíková